Oficiālais Vēstnesis L 170 , 16/06/1998 Lpp. 0062 - 0063



Komisijas Lēmums (1998. gada 2. jūnijs) par dažu tādu dzīvu dzīvnieku un to produktu importu Kopienā, kuru izcelsme ir dažās Eiropas valstīs, saistībā ar mutes un nagu sērgu un ar ko groza Lēmumus 96/367/EK, 96/414/EK un 96/730/EK (izziņots ar dokumenta numuru C(1998) 1466) (Dokuments attiecas uz EEZ) (98/373/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/496/EEK, ar ko paredz principus, kuri nosaka veterināro pārbaužu organizēšanu dzīvniekiem, ko importē Kopienā no trešām valstīm, un ar ko groza Direktīvas 89/662/EEK, 90/425/EEK un 90/675/EEK [1], kurā jaunākie grozījumi izdarīti ar Direktīvu 96/43/EK [2], un jo īpaši tās 18. panta 7. punktu, ņemot vērā Padomes 1990. gada 10. decembra Direktīvu 90/675/EEK, ar ko paredz principus, kuri nosaka veterinārās kontroles organizēšanu produktiem, ko importē Kopienā no trešām valstīm [3], kurā jaunākie grozījumi izdarīti ar Direktīvu 96/43/EK, un jo īpaši tās 19. panta 7. punktu, ņemot vērā Padomes 1990. gada 26. jūnija Direktīvu 90/425/EEK par veterinārām un zootehniskām pārbaudēm, kas piemērojamas Kopienas iekšējā tirdzniecībā ar dažiem dzīviem dzīvniekiem un produktiem, lai izveidotu iekšējo tirgu [4], kurā jaunākie grozījumi izdarīti ar Direktīvu 92/118/EEK [5], un jo īpaši tās 10. pantu, tā kā Eiropas valstu dzīvnieku veselības stāvoklis ļauj pieņemt īpašus nosacījumus attiecībā uz dzīvu dzīvnieku un to produktu importu no dažām valstīm; tā kā ir mainījušies apstākļi saistībā ar mutes un nagu sērgu, tad jāmaina arī kontroles mehānismi, kas ieviesti ar Komisijas Lēmumu 93/242/EEK [6]attiecībā uz dzīvnieku un dzīvnieku produktu importu no šīm valstīm; tā kā ar Komisijas Lēmumiem 96/367/EK [7], 96/414/EK [8], 96/730/EK [9]un 95/301/EK [10]ieviesa konkrētus aizsardzības pasākumus attiecībā uz dzīvnieku un dzīvnieku produktu importu attiecīgi no Albānijas, bijušās Dienvidslāvijas Maķedonijas Republikas, Bulgārijas un Krievijas saistībā ar mutes un nagu sērgas uzliesmojumiem; tā kā kopš 1995. gada 4. jūlija Krievijā nav konstatēti mutes un nagu sērgas uzliesmojumi; tā kā tāpēc ir jāatceļ Lēmums 95/301/EK; tā kā skaidrības dēļ jāatceļ Lēmums 93/242/EEK; tā kā Padomes 1972. gada 12. decembra Direktīvā 72/462/EEK par veselības un veterināro pārbaužu problēmām, no trešām valstīm importējot liellopus, aitas, kazas un cūkas, svaigu gaļu vai gaļas produktus [11], kurā jaunākie grozījumi izdarīti ar Padomes Direktīvu 97/79/EK [12], ir atļauts dalībvalstīm ar īpašiem nosacījumiem importēt svaigu gaļu, kas nav paredzēta lietošanai pārtikā; tā kā gaļai, kas nav paredzēta lietošanai pārtikā, jānosaka citi veselības nosacījumi saskaņā ar Direktīvas 92/118/EEK un Lēmuma 89/18/EEK noteikumiem; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 96/367/EK 1. panta 1. punktu groza šādi: a) svītro vārdus "Papildus Lēmuma 93/242/EEK noteikumiem"; b) otrajā ievilkumā svītro vārdus "dzīvnieku barība un". 2. pants Lēmuma 96/414/EK 2. panta 2. punktu groza šādi: a) svītro vārdus "Papildus Lēmuma 93/242/EEK noteikumiem"; b) otrajā ievilkumā svītro vārdus "dzīvnieku barība un". 3. pants Lēmuma 96/730/EK 2. pantu groza šādi: a) panta 2. punktā svītro vārdus "Papildus Lēmuma 93/242/EEK noteikumiem"; b) panta 2. punkta otrajā ievilkumā svītro vārdus "dzīvnieku barība un"; c) panta 4. punktā vārdus "dzīvnieku produkti, kuri apstrādāti saskaņā ar 1. vai 3. punktu un kurus atļauts nosūtīt no šādām Bulgārijas provincēm: Burgasa, Jambola, Slivena, Stara Zagora, Haskova un Kardžali" aizstāj ar vārdiem "asins un asins produkti, kā arī piens un piena produkti, kurus atļauts nosūtīt no Bulgārijas.". 4. pants Lēmumus 93/242/EEK un 95/301/EK atceļ. 5. pants Šo lēmumu piemēro no 1998. gada 15. jūnija. 6. pants Šis lēmums ir adresēts dalībvalstīm. Briselē, 1998. gada 2. jūnijā Komisijas vārdā — Komisijas loceklis Franz Fischler [1] OV L 268, 24.9.1991., 56. lpp. [2] OV L 162, 1.7.1996., 1. lpp. [3] OV L 373, 31.12.1990., 1. lpp. [4] OV L 224, 18.8.1990., 29. lpp. [5] OV L 62, 15.3.1993., 49. lpp. [6] OV L 110, 4.5.1993., 36. lpp. [7] OV L 145, 19.6.1996., 17. lpp. [8] OV L 167, 6.7.1996., 58. lpp. [9] OV L 331, 20.12.1996., 49. lpp. [10] OV L 184, 3.8.1995., 59. lpp. [11] OV L 302, 31.12.1972., 28. lpp. [12] OV L 24, 30.1.1998., 31. lpp. --------------------------------------------------